सियासी अदावत में बीते साल फूलपुर निवासी मनोज तिवारी को गोली मारी गई थी. दसमें सोनू और उसके भाई शहजादे समेत अन्य के खिलाफ रिपोर्ट दर्ज हुई थी. मनोज पर हमले के विरोध में पवन केसरी ने धरना प्रदर्शन किया था. अभियुक्तों का मकान भी फूंक दिया गया था. घटना के कुछ माह बाद सोनू के भाई शहजादे की फूलपुर में गोली मारकर हत्या कर दी गई थी. शहजादे के कत्ल में मनोज तिवारी समेत कई युवक आरोपी बनाए गए थे. सपा नेता व एक अन्य को गिरफ्तार कर पुलिस ने जेल भेजा था. मनोज फरार चल रहा है. शहजादे हत्याकांड की जांच सीबीसीआईडी से कराने की संस्तुति हुई थी. पवन के परिजनों का आरोप है कि मनोज की पैरवी करने और सीबीसीआईडी जांच की सिफारिश करवाने से सिराज व अन्य लोग खफा थे. इस कारण उन्होंने साजिश रचकर पवन की हत्या कराई. एफआईआर में आरोप है कि कर्नलगंज निवासी सिराज व इस्माइलगंज निवासी परवेज आलम ने दो साथियों के साथ मिलकर पवन केसरी की हत्या की. पुलिस फरार अभियुक्तों की तलाश में छापेमारी कर रही है.